DRŽAVNI UNIVERZITET U NOVOM PAZARU

DEPARTMAN ZA TEHNIČKE NAUKE, DEPARTMAN ZA MATEMATIČKE NAUKE

**Veb dizajn – projektni zadatak (40 poena)**

Projektni zadatak je obavezno uraditi u tehnologijama: HTML, CSS i JavaScript, a dozvoljeno je koristiti i Bootstrap.

Teme projektnog zadatka je moguće samostalno predložiti, a ako student ne predloži sam temu, onda će biti dodeljena od strane asistenta.

Projektni zadatak mora da sadrži 5-7 HTML stranica koje su međusobno povezane kroz navigaciju.

CSS i JavaScript moraju biti eksterni (da se nalaze u posebnim fajlovima).

Prilikom izrade sajta potrebno je voditi računa o dizajnu i usklađenosti boja na sajtu. Stranice moraju biti identične u pogledu dizajna.

Fontove kojima će biti urađen sajt bira student, ali veličina fonta kada je u pitanju tekst ne sme prelaziti 12pt (poželjno je koristiti “Ems” (em) jedinice za određivanje veličine fonta).

Svaki sajt mora imati svoj jedinstven logo koji je urađen u Photoshop-u. Prilikom odbrane student donosi Photoshop fajl u kojem je dizajnirao svoj logo. Logo mora biti prikazan na svakoj stranici u zaglavlju sajta. U zaglavlju se još mora nalaziti i naziv sajta.

Sajt mora biti preveden na 2 jezika i to srpski i engleski i da je moguće u svakom trenutku preći na drugi jezik.

Projekat mora imati sledeće stranice:

* Stranicu o autoru sajta na kojoj će biti osnovni podaci o studentu koji je uradio sajt, slika, kao i mail adresa. Klikom na mail adresu potrebno je da se aktivira program za slanje mailova ka toj adresi.
* Stranicu kontakt na kojoj se nalazi forma za kontaktiranje sa sledećim podacima: (ime i prezime, email adresa i poruka). U JavaScript-u odraditi validaciju ovih polja(regularni izrazi koji opisuju validaciju će biti nakadno dodeljeni svakom studentu kada se odredi njegova tema). Prilikom fokusa na neki element za unos podataka, potrebno je da se korisniku pojavi poruka pored tog polja u kojoj će pisati šta mora da sadrži to polje. Ako su svi podaci ispravni klikom na dugme za slanje obavestiti posetioca sajta da je poruka uspešno poslata pomoću posebne HTML stranice, a ako u nekom polju nije uneo ispravne podatke, potrebno je da se pored tog polja pojavi poruka crvene boje i da se ispiše da nije ispravno unet tekst u polju.
* Stranica koja je usko povezana sa temom (na primer ako je sajt za online porudžbinu hrane mora postojati stranica na kojoj se nalaze ponuđena jela sa cenama)
* Ostale stranice kreirati opciono.

Korisnik sajta mora u svakom momentu znati u kojoj stavci navigacije se trenutno nalazi.

Stranice moraju sadržati veći sadržaj koji mogu biti: tekst, slike, linkovi...

Pre same izrade sajta potrebno je poslati na uvid mapu sajta, kao i dizajn stranica sajta odrađen u Adobe Photoshop-u, kako bi se utvrdilo da li dizajn zadovoljava kriterijume. Slike stranica trebaju biti u JPG ili PNG formatu i slati na e-mail adresu [spurkovic@np.ac.rs](mailto:spurkovic@np.ac.rs).

Sajt mora biti publikovan na nekom hostingu na internetu i pre odbrane je potrebno poslati link na uvid na e-mail adresu: [spurkovic@np.ac.rs](mailto:spurkovic@np.ac.rs).

Kada asistent potvrdi da sajt ispunjava uslove, student brani usmeno sajt u zakazanom terminu. Termini odbrane će biti postavljeni kao obaveštenje na moodle kursu „Veb dizajn“ na smeru za Računarsku tehniku. Pre svakog ispitnog roka biće organizovana jedna usmena odbrana projekta.

Odbranjen projekat važi za školsku 2019/2020 godinu.